Nyeste Skilderie af Kiøbenhavn, 1816-06-25
Kunstneren, for i denne Henseende at bringe os ud af vor Vildfarelse, lod os see det Jnderste af Automaten, hvor vi saae kun Hjulværk, Ventiler, Fjedre, Pustere; dette er ikke nok, sagde han, behag at bestemme Minuten og Sekunden, naar Fløiten skal begynde at spille, og den skal paa samme Øieblik begynde. Da dette Experiment lykkedes fuldkomment, saa sagde den Lærde, at denne Virkning kom fra en Person, som var skjult bag ved Skillerummet, at denne Person, som var i Forstaaelse med Kunstneren, trak i det begierte Øieblik i Træksnore, for at bringe en i Bordet skjult Magnet at gaae frem eller tilbage, og at dette Mineral, ved sin Tiltrækkelseskraft, kunde efter den skjulte Persons Behag, lade gaae en Jernfjeder, og paa saadan Maade bringe et Uhrværk, der var Automatens Sjæl, til at gaae det forlangte Øieblik. Kunstneren lod Os da see, at der var ingen Forbindelse med Naboeværelserne, og at der ikke var nogen naturlig eller artificiel Magnet enten i Bordet eller paa ham. Han bragde derpaa Automaten midt ud i Haugen, og da han kom tilbagetil Døren af Lysthuset der var i underste Etage, bad han os at komme hen til sig, og at bestemme en anden Tid efter vor Behag, for at høre en Arie paa Fløite. En af Tilskuerne forlangde at Fløiten skulle spille om 3 Minutter. Kunstneren tog sin Violin, og efterat have et Øieblik præluderet, spilde han Zelinders skjønne Menuet, som Automaten repeterede det Øieblik som var forlangt. Jeg seer nok, sagde den Lærde, at det ikke er ved en Magnet at dette Synderlige skeer; men jeg mener, at det gaaer til paa følgende Maade: Det er bekjendt af Rameaus, Tartinis, d'Alemberts, Rousseaus og Mussenbrocks Experimenter, at naar man lader lyde en Violinstreng paa et Sted, hvor der er mange Jnstrumenter, saa lade alle de andre Jnstrumenter, som ere stemte i den samme Tone med den første, høre den samme Lyd, uden at man rører dem. Det kommer uden Tvivl deraf, at Luften, der sættes i Bevægelse ved Vibrationen, af den rørte Stræng, frembringer i de andre ligedanne Vibrationer, og af en fuldkommen lige Mængde. Naar dette Prinsip først er antaget, saa formoder jeg at der i Aursmaten er en Streng der er stemt med deres Qvint. J dette Tilfælde behøver De kun at give et godt Strøg med Deres Bue, for at frembringe i den første en tilstrækkelig Bevægelse og at faae en Fjeder til at gaae, og paa denne Maade bringe til Siden en Stifte, der standser det i Maskinen skjulte Uhrværks Gang. Jeg tilstaaer Dem, faade Kunstneren, at Middelet hvorom De taler, kunde frembringe nogen Virkning. De bringer mig endog paa en Tanke jeg ved Leilighed kunde anvende paa nogle Maskiner, men for at overbevise Dem om at det ikke er det Middel jeg her bruger, vil jeg gjentage mit Experiment, uden at spille paa Violin. Derpaa vinkede Kunstneren med sin Haand ad Automaten, for at give den Tegn at den skulde spille. Dette stumme Tegn blev strax adlydet, vi hørde en Arie, hvorpaa fulgde en anden, og fremdeles flere og saalænge, at vi maatte bede ham om at give Automaten Tegn at holde op igien. Vi vare aldeles slagne af Forundring, da den Lærdt sagde: at den menneskelige Jndustrie aldrig havde opfundet Noget, der var faa Benudringsværdigt. Jmidlertid sagde Kunstneren, den Virkning, som bringer Dem til Beundring, beroer paa en meget liden Aarsag, og De ville ophøre at beundre den, naar jeg opdager mit Bedragerie, Vor Kunstner - der ikke var af det Slags Folk, der vandrer fra Rige til Rige, fra Provinds til Provinds, fra Bye til Bye, for at benytte sig af deres Lettroenhed, Troskyldighed, Uvidenhed og Eenfoldighed, hvis Penge de tage, og som paa en pralerisk, stundom uhøvisk, usommelig og nedværdigende Maade, behandle de Offere, hvem de forevise deres Darausens Bagateller, et Slags Folk, der vare gavnligere for Verden, hvis de ernærede sig med Spaden, Ploven, eller med anden Stotsborgeren ærlig og værdig Haandtering eller Syssel, der koster mere Flid, Anstrængelse og Arbeide, og giver vel mindre, men langt hæderligere Løn i Pungen; men som var en human, beleven, og i Verdens Skole danner Videnskabsmand, der søgde ved Grandskning i Tingenes Sammenhæng, at udfinde Aarsagerne til synderlige Begivenheder, og til Held for Menneskeheden, at udrydde Overtroe og indgroede Fordomme, grundede paa bedragelig Blændværk – forklarede hvorlunde Automaten, saaledes som anført er, kunde behandle sin Fløite.